बाहुबलीको पहिचान बनाएका उम्मेदवारलाई काउण्टर दिन राम्रै भनिएका उम्मेदवार समेत युवाको तिघ्रा खरीदमा जुटेका छन् । बाहुबलीको पहिचान बनाएका खुमबहादुर खड्का भ्रष्टाचारको मुद्दा लाग्दा पनि नेता हुनुको कारण पनि यही हो । खुमबहादुर जस्तै भनिएका चिरञ्जीवी वाग्ले कहाँ छन ? कसैलाई थाहा छैन । तर खुमबहादुरको जगजगी छ । कांग्रेसका उम्मेदवारहरुको माग पनि खुमबहादुर चाहियो भन्ने नै छ । अनि किन ठूला कुरा नगरुन खुमबहादुरका चेला मोहन बस्नेतले । बिकृत राजनीतिको परकाष्ठा नै हो, युवाहरुको दुरुपयोग । तर कराएर के हुन्छ ? कराउनुको केही अर्थ छैन । आखिर केहीले छोडेर सबैले यसै गरिरहेका छन् ।
